Fodboldkampen begynder først kl. 18, men i Aalborgs gader er slagsmålene allerede i gang. Omkring ved 16-tiden blev 22 AaB-fans anholdt ved Almen Kirkegård vest for Hobrovej. Ifølge politiet forsøgte de at krydse kirkegården for at komme frem til en gruppe af FCK-fans for at komme i slagsmål. De 22 sigtes for overtrædelse af politivedtægten. På Aalborg Stadion er det heller ikke gået stille for sig - her forsøgte nogle FCK-fans at lave ballade ved deres indgang. Der skulle dog nu være ro igen.

Opsummering:
Større gruppe AaB-fans forsøgte at trænge gennem kirkegård for at komme i slagsmål med FCK-fans.